Valkininkų sinagoga

Valkininkų sinagoga – neišlikusi medinė sinagoga, stovėjusi Valkininkų miestelyje, Varėnos rajone. Statyta XVIII a. antroje pusėje, laikyta viena puošniausių medinių sinagogų. Sudegė 1941 m., pirmosiomis Antrojo pasaulinio karo Lietuvoje dienomis.Valkininkai – miestelis, kuriame iki karo stovėjo viena gražiausių medinių sinagogų regione 15min.lt 2016-12-15 Šaltiniuose nurodoma, jog stovėjo šiuo metu užstatytoje gyvenvietės dalyje, maždaug ties dabartine Dzūkų gatve, Nr. 4.Synagoga mała w Olkienikach (Dzūkų g. 4) sztetl.org.pl

miniatiūra|left|Interjero detalės
miniatiūra|left|„Napoleono dovana“
miniatiūra|left|Sinagogos projekto šiuolaikinė vizualizacija

 Istorija 

Valkininkuose žydai ėmė kurtis XVII a. pirmoje pusėje. XVIII a. pabaigoje pastatyta medinė sinagoga. 1801 m. buvo perstatyta. XIX a. pabaigoje žydai Valkininkuose sudarė apie pusę miestelio gyventojų. Tuo metu stovėjo barokinė medinė sinagoga su ąžuoliniais raižiniais ir auksuotais papuošimais. Tarpukariu veikė atskira žydų mokykla. Žydų istorija Valkininkuose sunaikinta 1941 m. per Holokaustą, kai Valkininkų ir gretimo Degsnių kaimo žydai buvo išvaryti į Eišiškių getą.Istoriniai žydų kvartalai. Valkininkų turgaus aikštė

Statant sinagogą teko atsižvelgti į žydams taikomus įvairius draudimus: jų maldos namai negalėjo stovėti gyvenvietės centre, būti vizualiai panašūs ar aukštesni už bažnyčias. Siekiant laikytis šio ribojimo ir turėti erdvų pastatą, Valkininkuose sinagoga pastatyta atokiau nuo turgaus aikštės, žemesniame slėnyje. 

Sinagogai statyti buvo ruošiami tašyti rąstai. Pastatas uždengtas sudėtingu kelių pakopų stogu. Sinagogą statyti padėjo seniūnijos valdytojas didikas Granovskis, prisidėjęs materialiai, suteikęs statybinę medieną. Jo garbei, sinagogoje buvo nutapyta didelė freska, vaizduojanti fundatoriaus dvarą. Pastato fasadai, ypač interjeras išsiskyrė puošnia ornamentika. 

Sinagogos pagrindinę patalpą sudarė aukšta salė, kurios viduryje buvo įrengta bima. Toros ritiniams laikyti stovėjo puošnus aron kodešas, papildytas sudėtingo ornamento drožiniais su augalų ir gyvūnų motyvais (gėlių, elnių, balandžių) ir leviatanu centrinėje dalyje. Jame taip pat buvo įrengtas ir mechaninis žydų kalendorius, naudotas nustatyti kasmetinių švenčių datoms. 

XIX a. antroje pusėje greta buvo pastatyta antra medinė sinagoga, vadinamoji škala ( – mokykla). Naudota kaip maldų ir mokymosi vieta. Seniau statytoji, didžiąja tapusi sinagoga buvo atveriama tik per svarbiausias metų šventes. 

 „Napoleono dovana“ 

Sklandė legenda apie imperatorių Napoleoną, kuris su savo kariuomene 1812 m. žygyje į Rusiją buvo sustojęs Valkininkuose. Čia jį pagarbiai sutiko vietos žydų bendruomenė. Sužavėtas stovėjusios sinagogos grožio ir atsidėkodamas bendruomenei, jis padovanojo prabangaus audinio parochetą, skirtą dengti aron kodešui. Teigiama, jis buvo pagamintas iš Napoleono žirgo pobalnio, su inicialais. 

 Šaltiniai 

 Nuorodos 

 Olkieniki. Synagoga - zdjęcia radzima.org 
  Sinagogos ir kiti judėjų religiniai pastatai. Valkininkai miestai.net

Kategorija:Valkininkai
Kategorija:Lietuvos sinagogos